Ryšiai su visuomene

Ryšiai su visuomene (komunikacija; ) – veiksmai, kuriais informaciją skleidžiantis subjektas siekia formuoti priimančių auditorijų (tikslinių grupių) požiūrį į subjektą. Ryšiai su visuomene kai kada vadinami viešaisiais ryšiais, piaru (pagal anglišką PR raidžių tarimą).

Tai korporatyvinės, vyriausybinės, įmonės, pelno nesiekiančios ar kitos organizacijos vadybos funkcija, kuria siekiama didesnio žinomumo, įvaizdžio gerinimo, prekės ar paslaugos požiūrio pokyčių. Organizacijų komunikacijos departamentai užsiima ryšių su visuomene informacijos sklaida, atsakingi už komunikacijos strategiją, socialinę atsakomybę, krizių komunikaciją, ryšius su žiniasklaida, vyriausybėmis ir investuotojais, vidinę komunikaciją, reputaciją, rinkodaros komunikaciją ir kt.

 Įvaizdis ir nuoseklus jo kūrimas (veiksmų planavimas) 
Kiekvienas reiškinys, subjektas turi savo įvaizdį - tikslinių grupių vertinimų visumąMartišius, M. Lietuva ir Estija – skirtingi įvaizdžiai: drąsi šalis ir  Šiaurė su polėkiu. Informacijos mokslai. 2009, 49:118–139.. Ryšių su visuomene veiksmai, kartu su kitų komunikacijos sričių priemonėmis, naudojami tam įvaizdžiui formuoti.

Reputacija gali būti skaidoma į sudedamąsias dalisKavaliauskienė, V. ir Drūteikienė G. Vadovo reputacija: esmė ir pagrindiniai elementai. Informacijos mokslai. 2012, 61:71–82.:

DalysElementaiAsmeninės savybėsPadorumasEtiškumas, dorumas, sąžiningumas, skaidrumasAtsakingumasSocialinė atsakomybėPažadų laikymasisLyderystėAutoritetingumasReikšmingumas, įtakingumas, pripažinimasViešumas, žinomumasAiški vizijaInovatyvumasVeiklaFinansiškai sėkminga veiklaKuriama pridėtinė vertėPritraukiami investuotojaiSėkmingai konkuruojamaPasiekiami iškelti tikslaiFormuojama darbuotojų komandaSėkmingai komunikuojamaSėkmingai ginami organizacijos interesaiPalaikomi platūs dalykiniai ryšiaiEsama reikšmingų profesinės veiklos pasiekimų

 Išorės komunikacija 
Tai komunikacijos veikla, kuria komunikuojantis subjektas siekia formuoti kryptingą tikslinių išorinių grupių nuomonę tam tikru klausimu.

 Pranešimas žiniasklaidai 

Pranešimas žiniasklaidai – tai žiniasklaidos atstovams skirtas komunikuojančio subjekto parengtas tekstinis ir(ar) vaizdinis pranešimas, kuriame išdėstomi pagrindiniai naujienos elementai, pateikiama komunikuojančiojo subjekto atstovo pozicija, pateikiami kontaktai tolesniam žiniasklaidos bendravimui.Ulevičius L. Kaip tapti žinomam: etiški ryšiai su visuomene. – Kaunas: Smaltija, 2006. ISBN 9955-707-04-6


 Spaudos konferencija 

Spaudos konferencija – renginys, kurio metu dalyvaujantiems žiniasklaidos atstovams komunikuojančiojo subjekto atstovai gyvai pateikia informaciją apie įvykį ir savo vertinimus.

 Reklamos straipsnis 
Priemonė, turinti ir reklamos, ir ryšių su visuomene požymių. Reklamos straipsnyje mainais už apmokėtą spaudos plotą skelbiamo turinio kontrolė priklauso užsakovui, tačiau straipsnis turi būti atitinkamai pažymėtas, nurodant užsakovą.

 Vidaus komunikacija 
Vidaus komunikacija – tai informacijos sklaida organizacijos viduje ir su itin artimai susijusiomis grupėmis (akcininkais, šeimos nariais ir pan.). Pagrindinis vidaus komunikacijos tikslas yra užtikrinti, kad organizacijos viduje visi turėtų vieningą supratimą apie vykdomas veiklas, o galimai skirtingas jų subjektyvus vertinimas netrukdytų siekti numatytų veiklos rezultatų.

 Krizių komunikacija 
Atskira ryšių su visuomene sritis – komunikacija krizių metuDrūteikienė, G. Organizacijos įvaizdžio palaikymas ištikus krizei – efektyvi komunikacija. Informacijos mokslai. 2006, 36:109–116.. Pagrindinis krizių komunikacijos principas - išankstinis pasiruošimas.Mamedaitytė, S. Ryšiai su visuomene.

 Efektyvumo vertinimas 
Ryšių su visuomene veikla turi kiekybinius ir kokybinius rodiklius, pagal kuriuos galima vertinti atskirų taikytų priemonių efektyvumą. Dažniausiai naudojami kiekybiniai efektyvumo vertinimo rodikliai:
 publikacijų (reportažų) skaičius žiniasklaidoje
 žurnalistų kontaktų skaičius
 žiniasklaidos spaudos ploto (eterio trukmės) kiekis

Nagrinėjami šie kokybiniai ryšių su visuomene efektyvumo vertinimo rodikliai:
 publikacijų (reportažų) žiniasklaidoje tonas
 tikslinių grupių vertinimo pokytis
 santykių su žiniasklaidos atstovais užmezgimas

 Lietuvoje 

Vienas pirmųjų ryšių su visuomene projektų pasaulyje – lietuvių išeivių JAV pasamdyto Edvardo Bernė () vykdyta kampanija, kuria buvo siekiama paskatinti JAV vyriausybę pripažinti 1918 m. atkurtą nepriklausomą Lietuvos Respubliką.Misiūnas, R. Didi maža tauta: Lietuvos įvaizdžio kampanija JAV 1919 metais. – Vilnius: Bonus Animus, 2008. ISBN 978-9955-754-09-1

Vieni pirmųjų ryšių su visuomene projektų atkūrus Lietuvos nepriklausomybę – lito valiutos įvedimo kampanija, Lietuvos pramonininkų konfederacijos remiama programa „Rinkis prekę lietuvišką!“ Viena sėkmingiausių ryšių su visuomene veiksmų pavyzdžių – Rolando Pakso rinkimų į LR Prezidento postą kampanija. Politinė komunikacija išlieka viena aktyviausių ryšių su visuomene sričiųŠuminas, A. Politinė komunikacija socialinių tinklų svetainėse. Informacijos mokslai. 2009, 51:24-36. Ulevičius, L. Virtuali rinkimų propaganda: sėkmingi ryšio su rinkėjais pavyzdžiai. Iš konferencijos „Lietuva po Seimo rinkimų 2008“ (konferencijos straipsnių rinkinys). Vilnius. 2009. ISBN 978-9955-33-392-0.

 Šaltiniai 

Kategorija:Ryšiai su visuomene